Ντόμινικ Κόταρσκι

Ο Ντόμινικ Κόταρσκι (κροατικά: Dominik Kotarski) (γενν. 10 Φεβρουαρίου 2000) είναι Κροάτης επαγγελματίας ποδοσφαιριστής, ο οποίος αγωνίζεται ως τερματοφύλακας για τον ΠΑΟΚ.

Σταδιοδρομία σε συλλόγους

Άγιαξ 
Ο Κόταρσκι ξεκίνησε το ποδόσφαιρο στην ΝΚ Τόνταχ Μπέντεκόβτσινα σε ηλικία 6 ετών, και αφού εντυπωσίασε, μετακόμισε στην ακαδημία της Ντιναμό Ζάγκρεμπ το 2011. Στις 7 Ιουλίου 2017, υπέγραψε το πρώτο του επαγγελματικό συμβόλαιο με τον Άγιαξ, αλλά έπρεπε να περιμένει μέχρι να κλείσει τα 18 για να υπογράψει επίσημα με τον σύλλογο, με συμβόλαιο με ισχύ μέχρι τις 30 Ιουνίου 2023.

Έκανε το επαγγελματικό του ντεμπούτο για τον Γιονγκ Άγιαξ σε μια ήττα με 3–0 για την Ίιρστε Ντιβίζι εναντίον της Γιονγκ ΠΣΦ στις 30 Μαρτίου 2018. Ο Κόταρσκι ήταν ο τρίτος τερματοφύλακας της πρώτης ομάδας για τη σεζόν 2018-19 της Έρεντιβιζι. Λόγω της καλής φόρμας των τερματοφυλάκων πρώτης και δεύτερης επιλογής, Αντρέ Ονανά και Κώστα Λάμπρου, συνέχισε να κάνει αγωνίζεται με τον Γιονγκ Άγιαξ.

Γκόριτσα (δανεισμός) 
Στις 16 Ιουνίου 2021, ανακοινώθηκε ότι ο Κόταρσκι θα παραχωρηθεί με μονοετή δανεισμό στην ΧΝΚ Γκόριτσα, αγωνιζόμενος στην Πρβα Λίγκα, την κορυφαία κατηγορία του επαγγελματικού ποδοσφαίρου στην πατρίδα του, την Κροατία. Εκείνη τη σεζόν, κατέγραψε 28 συμμετοχές με την Γκόριτσα, κρατώντας ανέπαφη την εστία του σε 8 από αυτές.

ΠΑΟΚ 
Στις 27 Ιουνίου 2022, ο Κόταρσκι υπέγραψε τετραετές συμβόλαιο με τον ΠΑΟΚ.

Εθνική ομάδα 
Ο Κόταρσκι έχει αγωνιστεί με τις «μικρές» εθνικές Κροατίας Κ14, Κ15, Κ16, Κ17, Κ18, Κ19, Κ20 και Κ21. Με την Εθνική Κ17 αγωνίστηκε στο Ευρωπαϊκό Πρωτάθλημα Κ17 του 2017.

Διακρίσεις

Συλλογικές 

Γιονγκ Άγιαξ

 Ίιρστε Ντιβίζι: 2017–18

Ατομικές 

 Ομάδα της Διοργάνωσης στο Ευρωπαϊκό Πρωτάθλημα Κ17: 2017

Παραπομπές

Εξωτερικοί σύνδεσμοι 
 
 Προφίλ στο Transfermarkt.com
 Προφίλ Κ17 στην UEFA
 Προφίλ στον ιστότοπο του ΠΑΟΚ

Κροάτες ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Κροατίας Κ14
Ποδοσφαιριστές Εθνικής Κροατίας Κ15
Ποδοσφαιριστές Εθνικής Κροατίας Κ16
Ποδοσφαιριστές Εθνικής Κροατίας Κ17
Ποδοσφαιριστές Εθνικής Κροατίας Κ18
Ποδοσφαιριστές Εθνικής Κροατίας Κ19
Ποδοσφαιριστές Εθνικής Κροατίας Κ20
Ποδοσφαιριστές Εθνικής Κροατίας Κ21
Ποδοσφαιριστές Γιόνγκ Άγιαξ
Ποδοσφαιριστές Ίιρστε Ντιβίζι
Ξένοι ποδοσφαιριστές στην Ολλανδία
Κροάτες ποδοσφαιριστές στο εξωτερικό
Ποδοσφαιριστές ΧΝΚ Γκόριτσα
Ποδοσφαιριστές Πρβα Λίγκα
Ποδοσφαιριστές ΠΑΟΚ
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα